ΓΡΑΠΤΗ ΕΡΩΤΗΣΗ E-0903/03

υποβολή: Mara Sornosa Martnez (PSE) προς την Επιτροπή

(24 Μαρτίου 2003)

Θέμα: Εφαρμογή της αρχής της πρόληψης για την ηλεκτρομαγνητική μόλυνση

Η μόλυνση από ηλεκτρομαγνητικά πεδία και οι επιπτώσεις της στηνγεία των ανθρώπων είναι ένα θέμα που συνεχίζει να απασχολεί έντονα τον ευρωπαϊκό πληθυσμό και, ειδικότερα, πολλούς τομείς της ισπανικής κοινωνίας οι οποίοι εκδήλωσαν την έντονη ανησυχία τους, με την σύνταξη καιποβολή καταγγελιών και αναφορών στα ευρωπαϊκά θεσμικά όργανα. Τούτο συνέβη και στην περίπτωση των κατοίκων του Μπαρακότ, στο Αλικάντε, οι οποίοι ανησυχούν έντονα για τον πολλαπλασιασμό των εγκαταστάσεων που παράγουν ηλεκτρομαγνητικά πεδία, τα οποία δημιουργούν σοβαρά προβλήματα στην περιοχή όπου κατοικούν (ο πολλαπλασιασμός είναι παράνομος λαμβανομένωνπόψη και των τοπικών πολεοδομικών νόμων που ισχύουν στον δήμο).

Η Ευρωπαϊκή Επιτροπή προώθησε μια Σύσταση, που εγκρίθηκε από την ΕΕ το 1999, σχετικά με τα επιτρεπόμενα μέγιστα όρια έκθεσης στα ηλεκτρομαγνητικά πεδία. Σύμφωνα με την απάντηση του Επιτρόπου Byrne στις ερωτήσεις E-1355/01(1) και P-3391/01(2), δεν έπρεπε να μεταβληθούν τα επίπεδα και οι αποστάσεις ασφαλείας που καθορίζονται στην εν λόγω Σύσταση, με βάση τα δεδομένα που προέκυψαν από τη μελέτη της επιτροπής εμπειρογνωμόνων, η γνώμη των οποίων ζητήθηκε τον Οκτώβριο του 2001. Παρά ταύτα, η Επιτροπή παραδεχόταν επίσης την τεράστια εξέλιξη του κλάδου της κινητής τηλεφωνίας που συνεπάγεται, μεταξύ άλλων, μεγάλη αύξηση κεραιών και ηλεκτρομαγνητικών εγκαταστάσεων, των οποίων οι αρνητικές επιπτώσεις στηνγεία δεν είχαν αποκλειστεί επιστημονικά σε ευρεία κλίμακα και, κατά συνέπεια, τον Σεπτέμβριο του 2002 ανακοίνωνε νέο πακέτο μέτρων με σκοπό την εναρμόνιση των εθνικών νομοθεσιών στο συγκεκριμένο πεδίο, πέραν των διατάξεων της Οδηγίας 1999/5/ΕΚ(3) σχετικά με τον ραδιοεξοπλισμό.

Δεν θεωρεί η Επιτροπή ότι, βάσει της αρχής της πρόληψης, πρέπει να προχωρήσει πιο πέρα από την ήδη παρωχημένη Σύσταση 199/519/ΕΚ(4) και να θεσπίσει ένα κοινοτικό κανονιστικό πλαίσιο σχετικά με τα ηλεκτρομαγνητικά πεδία, ώστε να εγγυάται στους ευρωπαίους πολίτες έναψηλό επίπεδο προστασίας από τις -όχι πλέον απλώς πιθανές- σοβαρές και μακροπρόθεσμες επιπτώσεις της ακτινοβολίας που εκπέμπουν οι εξοπλισμοί όπως αυτοί που ο δήμος του Μπαρακότ σκοπεύει να εγκαταστήσει·

Σε ποια συμπεράσματα κατέληξε η Επιτροπή και ποια νέα μέτρα έχει λάβει σχετικά με την ηλεκτρομαγνητική μόλυνση, που, όπως είχε ανακοινώσει ο Επίτρόπος Byrne, επρόκειτο να ληφθούν τον Σεπτέμβριο του 2002·

Πως αξιολογεί η Επιτροπή τον βαθμόλοποίησης, από το Βασίλειο της Ισπανίας, των κανόνων που επεξεργάσθηκε η Ευρωπαϊκή Επιτροπή Ηλεκτροτεχνικής Τυποποίησης (Cenelec) σύμφωνα με την Εντολή M/305 της Επιτροπής, ειδικά στο θέμα της τήρησης των εναρμονισμένων μεθόδων της επί τόπου μέτρησης και της πληροφόρησης του κοινού και των τομέων πουφίστανται τις επιπτώσεις·

(1) ΕΕ C 350 E της 11.12.2001, σελ. 131.

(2) ΕΕ C 147 E της 20.6.2002, σελ. 165.

(3) ΕΕ L 91 της 7.4.1999, σελ. 10.

(4) ΕΕ L 199 της 30.7.1999, σελ. 59.

Απάντηση του κ. Byrne εξ ονόματος της Επιτροπής

(8 Μαΐου 2003)

Η επιστημονική επιτροπή για την τοξικότητα, την οικοτοξικότητα και το περιβάλλον επιβεβαίωσε στις 30 Νοεμβρίου 2001 ότι: με βάση τα τελευταία στοιχεία που διαθέτουμε σχετικά με τις καρκινογόνους και άλλες μη θερμικές επιδράσεις των ραδιοσυχνοτήτων και των συχνοτήτων μικροκυμάτων τα τελευταία χρόνια δεν δικαιολογείται επανεξέταση των ορίων έκθεσης που έχει καθορίσει η Επιτροπή.

Κατόπιν αυτής της κοινοποίησης, η Επιτροπή δεν σκοπεύει να διαφοροποιήσει τα όρια αυτά. Στο πλαίσιο της διαδικασίας αναθεώρησης της σύστασης του Συμβουλίου, η Επιτροπή θα ετοιμάσει έκθεση, μέχρι το 2004, λαμβάνονταςπόψη τις εκθέσεις των κρατών μελών και τα πιο πρόσφατα επιστημονικά δεδομένα και συμβουλές. Η Επιτροπή θα αντιδράσει σε περίπτωση που οποιοιδήποτε κίνδυνοι δεν περιλαμβάνονται στον ενημερωμένο μέχρι του παρόντος κατάλογο συνιστώμενων ορίων.

Η Επιτροπή παρατηρεί ότι, σε σχέση με τις ανησυχίες που εξέφρασε το κοινό, ασκούνται πιέσεις για την αποσυναρμολόγηση ή τη μετακίνηση κεντρικών σταθμών κινητής τηλεφωνίας. Αντικειμενικά, ωστόσο, δεν συντρέχουν λόγοι να το πράξει. Μετρήσεις στα κράτη μέλη επιβεβαίωσαν ότι τα επίπεδα έκθεσης βρίσκονται σε γενικές τάξεις μεγέθους κάτω από τις προτεινόμενες αξίες που θεωρούνται ασφαλείς από τη σύσταση του Συμβούλιου. Δενπάρχει λόγος να αναμένουμε ότι τέτοια επίπεδα θα είναι διαφορετικά στην Ισπανία. Το γεγονός ότι αυτοί οι κεντρικοί σταθμοί έχουν προφανώς ανεγερθεί παράνομα δεν οφείλεται, απ' όσο γνωρίζει η Επιτροπή, στο γεγονός ότι οι φορείς κινητής τηλεφωνίαςπερβαίνουν τα όρια έκθεσης, αλλά στην απροθυμία πολλών τοπικών κυβερνήσεων να εκδώσουν εγκαίρως άδειες ανέγερσης, πράγμα το οποίο επηρεάζει σημαντικά την επιχειρηματικότητα των φορέων. Η Επιτροπή παρακολουθεί έναν μεγάλο αριθμό κανονισμών τοπικής εγκατάστασης στην Ισπανία, οι οποίο στόχο έχουν την προστασία του πολίτη από την επίδραση των ηλεκτρομαγνηντικών πεδίων. Πολλοί από τους κανόνες που έχουν ελεγχθεί (π.χ. ο καθορισμός αποστάσεων ασφαλείας 500 μέτρων και πάνω) στερούνται επιστημονικής βάσης και στην πραγματικότητα μάλλον δεν καταφέρνουν να μειώσουν την έκθεση.

Σύμφωνα με την οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών, η Επιτροπή έδωσε εντολή στους Ευρωπαϊκούς Οργανισμούς Τυποποίησης να αναπτύξουν πρότυπα ασφάλειας για την κινητή τηλεπικοινωνία. Αυτά τα εναρμονισμένα πρότυπα εξασφαλίζουν ασφαλείς ιστούς και χειροσυσκευές κινητής τηλεφωνίας και παρέχουν μια εναρμονισμένη μέθοδο επιτόπιων δοκιμών για τη μέτρηση της πραγματικής έκθεσης.

Όσον αφορά την ανακοίνωση(1) σχετικά με την πλήρη ανάπτυξη κινητών επικοινωνιών τρίτης γενιάς, έχουν προταθεί οι ακόλουθες ενέργειες: (α) διάλογο με τα κράτη μέλη σχετικά με την εναρμόνιση της εφαρμογής της αρχής της προφύλαξης στα όρια (β) τεχνική εξειδίκευση για ασφαλή εξοπλισμό, (γ) έρευνα και (δ) εκστρατεία ενημέρωσης. Καθόσον η ανακοίνωση δεν ορίζει συγκεκριμένες προθεσμίες, η Επιτροπή θα εξακολουθήσει να δίνει προσοχή στα σημεία αυτά.

(1) COM(2002)301 τελικό.